|  |  |  |  |  |
| --- | --- | --- | --- | --- |
| Številka: | 43001-292/2020-02 |  | oznaka naročila: | D-85/20 S  |
| Datum: | 24.08.2020 |  | MFERAC: | 2431-20-000300/0 |

**POJASNILA RAZPISNE DOKUMENTACIJE**

**za oddajo javnega naročila**

|  |
| --- |
| **Izvedba občasnega štetja z avtomatskimi števnimi napravami** |

**Vprašanje:**

**JN004996/2020-W01 - D-085/20;Izvedba občasnega štetja z avtomatskimi števnimi napravami, datum objave: 10.08.2020**

**Datum prejema: 19.08.2020   09:54**

V specifikaciji naročila je navedeno, da mora izvajalec za vsako posamezno meritev naročniku dostaviti video zapis meritev v trajanju 14 ur. Glede na to, da naročnik zahteva video nadzor prometa in se registrska tablica smatra kot osebni podatek ali bo naročnik zagotovil dovoljenje za snemanje prometa in zbiranje osebnih podatkov? Ali so kakšne specifične zahteve glede hranjenja le-teh razen, da se morajo hraniti vsaj 15 dni?

V razpisni dokumentaciji za Izvedbo občasnega štetja z avtomatskimi števnimi napravami, ni posebej opredeljena postavitev števnih naprav. Ali naročnik v okviru izvedbe zagotovi oziroma izda dovoljenje, da se naprave za štetje lahko postavijo na obstoječo infrastrukturo ob cesti npr. drog JR?

**Odgovor:**

Odgovor št. 1:

Naročnik bo izdal izbranemu izvajalcu soglasje za izvedbo referenčnega video snemanja prometa na posamezni lokaciji. Izvajalec pa bo moral vsako lokacijo štetja, v območju naprave ali z nalepko na napravi, označiti, in sicer da gre za videonadzor za potrebe štetja prometa in da je naročnik DRSI.

Ker gre za zajem 14 dnevnega vzorca, se zahteva, da ima števna naprava pomnilnik velikosti za shranjevanje podatkov za vsaj 15 dni (treba je upoštevati tudi montažo naprave). Ti podatki se nato

prenesejo na osebni računalnik (naprava mora to omogočati), kjer se ustrezno obdelajo. Surove in obdelane podatke nato posredujete naročniku v ustreznem ASCII formatu.

Odgovor št. 2:

Ko bo izvajalec izbran, bo naročnik vedel za kakšne naprave gre in na podlagi tega izdal soglasje za namestitev le teh. V vsakem primeru pa ponujena števna naprava ne sme ovirati prometa in varnosti v prometu ter povzročati škode na prometni infrastrukturi, kot je navedeno v projektni nalogi.

K soglasju za izvedbo štetja na posamezni lokaciji bo priložen tudi seznam koncesionarjev za vzdrževanje cest po posameznih območjih, ki jih je izvajalec dolžan obvestiti po el. pošti ob namestitvi števne naprave.